I N F O R M Á C I A
o priebehu a výsledkoch zasadnutia posilneného rezortného krízového štábu v súvislosti s použitím munície s ochudobneným uránom, ktoré sa uskutočnilo 24. apríla 2001

	V súlade s plánom zasadnutí posilneného rezortného krízového štábu v súvislosti s po-užitím  munície s  ochudobneným  uránom  sa uskutočnilo  24. apríla  2001  riadne zasadnutie tohto štábu.
Obsahom rokovania bolo
-	vyhodnotenie úloh z posledného zasadnutia posilneného rezortného krízového štá-bu a pracovnej porady situačného centra,
-	prerokovanie žiadosti holandského vojenského pridelenca o umožnenie výcviku holandských jednotiek na území Slovenskej republiky.
Úlohy z posledného zasadnutia  posilneného  rezortného  krízového štábu  a  pracovnej
porady situačného centra boli splnené.
	Plk. MUDr. Emil SELIGA zo štábu vojenského zdravotníctva informoval, že okrem odoslania listu p. Petrovi  ŽELINSKÉMU  so žiadosťou  o nadviazanie kontaktu  a s ponukou odborného lekárskeho vyšetrenia  na ktorý zatiaľ  nereagoval, telefonicky  požiadal  redaktora týždenníka  MOMENT p. Arpáda  SOLTÉSZA o pomoc  pri nadviazaní kontaktu  s p. Petrom ŽELINSKÝM.
	Plk. MUDr. Ján KUPČO z Ústrednej vojenskej nemocnice Ružomberok v súvislosti s možnosťou vyšetrenia príslušníkov misie v bývalej Juhoslávii na zistenie prítomnosti plutó-nia v ľudskom organizme uviedol, že vo vojenských nemocniciach nemáme prístroje na také-to vyšetrenie. Ďalej informoval o svojej účasti na zasadnutí výkonného štábu koordinačnej skupiny COMEDS 27. marca 2001 v  Bruseli za účasti zástupcov Belgicka, Česka, Egypta, Luxemburska, Maďarska, Nemecka, Nórska, Poľska, Portugalska, Slovenska, Slovinska, Švédska, Turecka, Talianska, Veľkej Británie, ďalej EU Commision, WHO-IARC (Lyon), NATO-YMS, Military Preventive Medicine WG. Na zasadnutí sa konštatovalo, že v žiadnej krajine sa nepotvrdil vplyv použitia munície s ochudobneným uránom na zdravie príslušníkov misií. V priebehu rokovania sa objavil i zaujímavý názor prof. ZIZIHO z Belgicka, ktorý upozornil na možné falošné výsledky potvrdzujúce prítomnosť plutónia v organizme. Svoje podozrenie zdôvodnil tým, že ak bol urán vyhľadávaný metodológiou ICPMS (je to metóda, keď sa urán vyhľadáva ionizovaním) možno takto „vyrobiť“ plutónium. V závere svojho vystúpenia informoval o vyšetrení ďalších 24 osôb, ktoré sa vrátili z vojenských misií. Z celkového počtu 127 osôb je vyšetrených 94. 
       Zástupca Ministerstva zdravotníctva  Slovenskej republiky RNDr. Vladimír JURINA vo svojom vystúpení prisľúbil do 7. mája 2001 zistiť údaje o vyšetrení civilných osôb, ktoré sa  nachádzali v kritickom čase na území bývalej Juhoslávie, v súvislosti s použitím munície s ochudobneným uránom. 
       V ďalšom bode programu bola prerokovaná žiadosť pridelenca obrany Holandska o umožnenie výcviku holandských jednotiek v zariadeniach a priestoroch Armády Slovenskej republiky, prípadne o umožnenie ich tranzitu cez Slovenskú republiku. Veterinárna služba Ar-mády Slovenskej republiky odporučila súhlasiť s výcvikom za dodržania prijatých opatrení na hraniciach. Členovia posilneného rezortného krízového štábu Ministerstva obrany Slovenskej republiky rozhodli, že k predloženej žiadosti bude ešte vyžiadané stanovisko Štátnej proti-nákazovej komisie a Štátnej veterinárnej správy Ministerstva pôdohospodárstva Slovenskej republiky.
       V  časti  rôzne  ešte vystúpil plk. MUDr. Ján KUPČO  v súvislosti s pátraním po zdravot-nej dokumentácii p. Jána HUZÁNA, kde vyslovil názor, že p. HUZÁN bol vyslaný do vojny v Perzskom zálive ešte v čase existencie Českej a Slovenskej Federatívnej Republiky a pri delení štátu neboli slovenskej strane odovzdané žiadne dokumenty o 9 vojakoch slovenskej národnosti, ktorí boli vyslaní do tejto misie. Na záver zasadnutia posilneného rezortného krí-zového štábu boli vydané náčelníkovi Štábu vojenského zdravotníctva úlohy na riešenie daného problému. 
      
Na zasadnutí posilneného rezortného krízového štábu boli prijaté tieto úlohy:
-	spracovať list ministrovi pôdohospodárstva Slovenskej republiky so žiadosťou       o posúdenie možnosti výcviku holandských jednotiek v zariadeniach  Armády Slo-venskej republiky, prípadne ich tranzitu cez územie Slovenskej republiky v Štátnej protinákazovej komisie,
-	zistiť, či boli v zariadeniach Ministerstva zdravotníctva Slovenskej republiky vy-šetrené civilné osoby, ktoré plnili úlohy v prospech Slovenskej republiky (pozoro-vatelia  volieb)  na  území  bývalej  Juhoslávie;  ak  áno,  odoslať  ich  zoznam plk.
MUDr. Jánovi KUPČOVI,
-	vyhľadať p. Petra ŽELINSKÉHO a zistiť stav vyhľadávania zdravotnej dokumen-tácie p. Jána HUZÁNA.